טסלה מודל S

טסלה מודל S היא מכונית יוקרה חשמלית, המיוצרת על ידי טסלה החל מיוני 2012. מודל S הוא הדגם השני ביצור החברה, לאחר שייצור דגם הרודסטאר הופסק בשנת 2012. נכון לדצמבר 2017 מודל S נמכרת בשתי גרסאות של הספק-מנוע: 75, ו-100 קילוואט-שעה. בשנת 2021 הושקה גרסת ה-S עם הספק נתונים של 0–100 קמ"ש בפחות מ-2.1 שניות מה שהפך אותה למכונית המהירה בהיסטוריה ביצור סדרתי. בהודעה לעיתונות ב-2016 נכתב שרק המכוניות פורשה "918 ספיידר" ופרארי "לה-פרארי" היו מהירות ממנה. מרכב המכונית עשוי מ-16 מקטעים שמיוצרים במכבש ענק ובתהליך רובוטי. כדי לצמצם את משקל הרכב, החומר ממנו נעשה המרכב הוא אלומיניום. הרכב פותח מלמטה כלפי מעלה. מהסוללות והמנוע החשמלי אל תא הנוסעים. גודלו של המנוע החשמלי שיוצר על ידי החברה, הוא כגודל תיק גולף. צורת הרכב אווירודינמית כדי לצמצם את הגרר. אף ידיות הדלתות נכנסות בנסיעה לתוך הדלתות כדי לצמצם את הגרר. במרכזו של הדאשבורד קיים טאבלט בגודל 17 אינץ' שבאמצעתו ניתן לקבל מידע. לרכב יש שני תאי מטען, מקדימה ומאחורה. בשל גודלו של תא המטען האחורי, ניתן להרכיב בו שני מושבי ילדים ולהוביל ברכב 7 איש. ניתן לנהוג ברכב באמצעות דוושה אחת בלבד, שכן עזיבת דוושת הדלק גורמת לבלימת הרכב. הרכב מיוצר במפעל חדשני, שמשתרע על פני 464 דונם בשני מפלסים. בשנת 2018 הרכב נמכר בשלשה דגמים בטווח מחירים בסיסי שבין 74 אלף דולר לבין 135 אלף דולר, ובהספק שבין 75 קוט"ש לבין 100 קוט"ש. למודל S מערכת אינטגרטיבית הכוללת מצלמה, רדאר ואולטרה סאונד, המאפשרת לה מידה מסוימת של נהיגה אוטונומית בכביש, כגון: שמירה על נתיב, בלימה אוטומטית, נהיגה בפקקים ועוד. ביולי 2016 התפרסמה מודל S שלא בטובתה בעקבות תאונה קטלנית בקליפורניה שהתרחשה כאשר הנהג צפה בסרט בזמן נסיעה והמכונית נסעה באופן אוטונומי. בעקבות המקרה, האשימו החברות טסלה ומובילאיי (שסיפקה את המערכת האוטומטית) זו את זו, ותקופה קצרה לאחר מכן אף הודיעו שתי החברות שיפסיקו את ההתקשרות ביניהן. לאור התאונה, שינתה טסלה את המדיניות שלה והכריחה נהגים להחזיק את ההגה בעצמם כל כמה דקות כדי למנוע מהם להסתמך עליה לחלוטין. בנוסף, שינתה טסלה את אלגוריתם הטייס האוטומטי כאשר משקל רב יותר ניתן למערכת הראדר שלא מושפעת ממזג אוויר וסינוור, על חשבון המצלמה הראשית. ב-18 באפריל 2021 דווח על תאנת דרכים בטקסס שבו נהרגו שני נוסעי הרכב שנסעו בנסיעה. בסוף 2016 התחילה טסלה לשווק את המודל S עם מערכת נהיגה אוטונומית משודרגת הכוללת 8 מצלמות מכיוונים שונים ומחשב חזק יותר מבית NVIDIA. לטסלה מודל S יוצרו מספר גרסאות. כמה מבין הגרסאות שמשווקות וששווקו בעבר הן: RWD 40 kWh: גרסה זו שווקה בין השנים 2012 – אפריל 2013. ביצועים: טווח: 260 ק"מ (160 מייל), הספק מרבי של 235 כוח סוס (135 קו"ש), מומנט מרבי 430 Nm (כ-44 קג"מ), האצה 0–60 (מייל/שעה): 6.5 שניות. מהירות מרבית: 180 קמ"ש (110 מייל/שעה). RWD 60 kWh: גרסה זו שווקה בין השנים 2012 – אפריל 2015. ביצועים: טווח: 335 ק"מ (208 מייל), הספק מרבי של 302 כוח סוס (225 קו"ש), מומנט מרבי 430 Nm (כ-44 קג"מ), האצה 0–60 (מייל/שעה): 5.9 שניות. מהירות מרבית: 190 קמ"ש (120 מייל/שעה). AWD (70D) 70 kWh גרסה זו משווקת החל מאפריל 2015. ביצועים: טווח: 390 ק"מ (240 מייל), הספק מרבי של 329 כוח סוס (245 קו"ש), מומנט מרבי 430 Nm (כ-44 קג"מ), האצה 0–100 קמ"ש: 5.4 שניות. מהירות מרבית: 225 קמ"ש (140 מייל/שעה). RWD (85) 85 kWh משווקת החל מ-2012. ביצועים: טווח: 426 ק"מ (265 מייל), הספק מרבי של 360 כוח סוס (270 קו"ש), מומנט מרבי 441 Nm (כ-45 קג"מ), האצה 0–100 קמ"ש: 5.6 שניות. מהירות מרבית: 225 קמ"ש (140 מייל/שעה). AWD (85D) 85 kWh משווקת החל מנובמבר 2014. ביצועים: טווח: 430 ק"מ (270 מייל), הספק מרבי של 422 כוח סוס (315 קו"ש), האצה 0–100 קמ"ש: 4.6 שניות. מהירות מרבית: 250 קמ"ש (155 מייל/שעה). RWD (P85) 85 kWh שווקה כגרסת ביצועים (האות "P" בשם הדגם מתייחסת לפרפורמנס – גרסת ביצועים). שווקה בין השנים 2012 עד נובמבר 2014. ביצועים: טווח: 430 ק"מ (270 מייל), הספק מרבי של 470 כ"ס (350 קו"ש), מומנט מרבי 601 Nm (כ-61 קג"מ), האצה 0–100 קמ"ש: 4.4 שניות. מהירות מרבית: 210 קמ"ש (130 מייל/שעה). AWD (P85D) 85 kWh גרסה זו היא העוקבת לגרסת הביצועים P85 (האות "P" בשם הדגם מתייחסת גם פה לפרפורמנס – גרסת ביצועים. ה"D" מסמנת הוספת מנוע לגלגלים הקדמיים). משווקת החל מנובמבר 2014. ביצועים: טווח: 407 ק"מ (253 מייל), הספק מרבי של 691 כוח סוס (515 קו"ש), מומנט מרבי 931 Nm (כ-95 קג"מ), האצה 0–100 קמ"ש: 3.3 שניות. מהירות מרבית: 250 קמ"ש (155 מייל/שעה). AWD P100D Ludicrous גרסה זו, המשווקת מאז אוגוסט 2016, היא הגרסה החזקה והמהירה ביותר של טסלה עד כה (יוני 2020), עם הספק מרבי של 794 כ"ס (592 קו"ש), מומנט מרבי של 1,373 Nm (כ-140 קג"מ), האצה 0–100 קמ"ש: 2.6 שניות. מהירות מרבית: 262 קמ"ש, וטווח נסיעה מרבי של 613 ק"מ. בשמות הדגמים, האותיות Rear Wheel Drive) RWD) מציינות הנעה אחורית, לעומת All Wheel Drive) AWD) בהנעה לכל ארבעת הגלגלים. האות D מציינת את הוספת המנוע השני בחלק מהדגמים (מנוע ראשי לגלגלים האחוריים, ומנוע נוסף לקדמיים). האות P מסמנת את גרסאות הביצועים. מדיה וקבצים בנושא טסלה Model S בוויקישיתוף אתר האינטרנט הרשמי של טסלה מודל S (באנגלית) ניר בן זקן, ‏חשמלה את 2012 – טסלה מודל S היא מכונית, באתר ‏מאקו‏, 18 בנובמבר 2012 טסלה חנות וירטואלית Markus, Frank (7 בפברואר 2017). "2017 Tesla Model S P100D First Test: A New Record — 0-60 MPH in 2.28 Seconds!". Motor Trend. {{cite news}}: (עזרה) The new Tesla Model S P100D is faster than all these cars Tesla driver killed in crash with Autopilot active, NHTSA investigating הלל פוסק, הרוג ראשון בנהיגה אוטונומית עם טסלה S, באתר ynet, 1 ביולי 2016 ynet, מובילאיי נגד טסלה, טסלה נגד מובילאיי, באתר ynet, 16 בספטמבר 2016 הלל פוסק, מובילאיי מתנתקת מטסלה: "דם רע בעקבות התאונה", באתר ynet, 26 ביולי 2016 Tesla Is Sending Mixed Messages on Hands-Free Driving ניר בן זקן, טסלה מבטיחה: שיפרנו את יכולת הנהיגה האוטונומית, באתר ynet, 13 בספטמבר 2016 שני הרוגים בתאונה של טסלה בארה"ב: "איש לא ישב במושב הנהג", באתר ‏מאקו‏, 19 באפריל 2021 הסבר על Autopilot 2.0 טסלה, האתר הרשמי Tesla Autopilot 2.0 Is AI, Plus Evidence Of A HUD